armvectores/hy_wikipedia_2023 huggingface dataset:
Պոլ դյու Վեու

Պոլ դյու Վեու (ֆրանս.` Paul Du Véou, ՞ - 1963), ֆրանսիացի պատմաբան։
Գրել է «Կիլիկիայի տառապանքը. 1919-1922» (1954) աշխատությունը՝ նվիրված կիլիկիացի հայերի ճակատագրին՝ 1919-1921 թվականներին ֆրանսիան գրավման շրջանում։ Գրքում, որը գրված է հարուստ փաստական նյութի և հեղինակի անձնական դիտարկումների հիման վրա, տրված է հայկական ցեղասպանության տարիներին Կիլիկիայում փրկված հայերի նկատմամբ ինչպես ֆրանսիական, այնպես էլ թուրքական քաղաքականության անկողմնակալ գնահատականը։ Հեղինակը նշում է, որ ֆրանսիական ռազմական և քաղաքացիական վարչության թողտվության պատճառով Կիլիկիայի հայերը տասնյակ հազարավոր նոր զոհեր տվեցին, այս անգամ արդեն քեմալական զորքերի կողմից (Մարաշում, Հաճընում, Սիսում, Զեյթունում և այլ վայրերում)։ Ֆիզիկական ոչնչացման սպառնալիքի տակ նրանք ստիպված տարագրվեցին։ Աշխատության մեջ նշանակալի տեղ է հատկացված Կիլիկիայի տարբեր շրջաններում հայերի կազմակերպած ինքնապաշտպանության լուսաբանմանը։


== Երկեր ==
«Chiens en peril au Mousse» Dagh, P., 1939
«La passion de la Cilicie, 1919-1922», P., 1954
Անյա Շովագովիչ-Դեսպոտ

Անյա Շովագովիչ-Դեսպոտ (սերբախորվաթ․՝ Anja Šovagović-Despot, մարտի 25, 1963(1963-03-25), Զագրեբ, Խորվաթիայի Սոցիալիստական Հանրապետություն, ՀՍՖՀ), կինոյի և թատրոնի խորվաթ դերասանուհի։


== Գործունեություն ==
Անյա Շովագովիչը ծնվել է խորվաթ դերասան Ֆաբյան Շովագովիչի և Մայա Բլաշկովի ընտանիքում։ Եղբոր՝ Ֆիլիպ Շովագովիչի պես դերասանական կարիերային հետամուտ է եղել վաղ տարիքից։ Ավագ դպրոցն ավարտելուց հետո ընդունվել է Զագրեբի  դրամատիկական արվեստի ակադեմիա, որտեղ 1981 թվականին թատերական ռեժիսոր Կրեշիմիր Դոլենչիչի հետ հիմնել են "Lift" թատերական խումբը։ Երկու տարի անց միացել է Զլատկո Վիտեզին և նրա "Histrion" թատերախմբին։ 1986 թվականին միացել է Բրանկո Գավելլայի անվան դրամատիկական թատրոնի կազմին։


== Անձնական կյանք ==
Շովագովիչն ամուսնացած է խորվաթ դերասան Դրագան Դեսպոտի հետ։ Նրանք համատեղ ունեն երկու երեխա։
Անյա Շովագովիչ-Դեսպոտը սատարում է Խորվաթիայի ժողովրդավարական միության քրիստոնեա-ժողովրդավարական կուսակցությանը։


== Ֆիլմագրություն ==
Stela (1990)
Slow Surrender (2001)
Below the Line (2003)
What Iva Recorded (2005)
Behind the Glass (2008)
Kotlovina (2011)


== Ծանոթագրություններ ==
Բաշփունար

Բաշփունար, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Տեկլյանովկա

Տեկլյանովկա (ուկրաիներեն՝ Теклянівка), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Տեկլյանովկա գյուղում բնակվում էր 66 մարդ։ Բնակավայրը զբաղեցնում է 0,271 կմ² տարածք։ Բնակչության խտությունը կազմում էր 243,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուոլթ Դիսնեյի «Օսկար» մրցանակների և անվանակարգերի ցանկ

Իր կարիերայի ընթացքում ամերիկացի նկարիչ-մուլտիպլիկատոր, կինոռեժիսոր, «The Walt Disney Company» մեդիաընկերության հիմնադիր Ուոլթ Դիսնեյը (1901-1966) ստացել է ընդհանուր առմամբ քսանվեց «Օսկար» մրցանակ, որոնցից 22 մրցութային պարգև՝ 59 անվանակարգերից և Իրվինգ Թալբերգի անվան հատուկ մրցանակ։ Ցայսօր Դիսնեյը պահպանում է իր ռեկորդը՝ որպես ամենապարգևատրված և առաջադրված մարդը «Օսկարի» պատմության մեջ։
Դիսնեյն իր առաջին մրցութային «Օսկարը» («Օսկար լավագույն անիմացիոն կարճամետրաժ ֆիլմի համար»  «Ծաղիկներ և ծառեր» մուլտֆիլմի համար) և «Օսկար կինեմատոգրաֆիայում ունեցած ավանդի համար» (Միկի Մաուս մուլտհերոսի ստեղծման համար) մրցանակը ստացել է 1932 թվականին տեղի ունեցած Օսկարի 5-րդ մրցանակաբաշխության ժամանակ։ Հետագա վեց մրցանակաբաշխության ժամանակ (Օսկարի 6-րդ մրցանակաբաշխությունից մինչև Օսկարի 12-րդ մրցանակաբաշխություն) Դիսնեյը հաղթել է «Օսկար լավագույն անիմացիոն կարճամետրաժ ֆիլմի համար» անվանակարգում ներքոհիշյալ մուլտֆիլմներով՝ «Երեք խոզուկներ», «Կրիան և նապաստակը», «Երեք անտուն փիսիկ», «Հին ջրաղացը», «Անճոռնի ճուտիկը»։
Հետագայում Դիսնեյը ստացավ ևս երեք մրցանակ Կինոարվեստի և գիտության ակադեմիայի կողմից, մեկը 1939 թվականին և երկուսը 1942 թվականին։ Օսկարի 26-րդ մրցանակաբաշխության ժամանակ (1954) Դիսնեյը հաղթել է բոլոր այն անվանակարգերում, որոնց առաջադրվել էր՝ «Լավագույն կարճամետրաժ ֆիլմ (մուլտիպլիկացիա)», «Լավագույն խաղարկային կարճամետրաժ ֆիլմ», «Լավագույն վավերագրական լիամետրաժ ֆիլմ» և «Լավագույն վավերագրական կարճամետրաժ ֆիլմ»։ Իր վերջին մրցանակը Կինոարվեստի և գիտության ակադեմիայի կողմից Դիսնեյը ստացել է հետմահու, 1969 թվականին «Վինի Թուխը և հոգածության օրը» մուլտֆիլմի համար։


== Մրցութային «Օսկար» ==


== «Օսկարի» հատուկ պարգևներ ==


== Ծանոթագրություններ ==


== Արտաքին հղումներ ==
Список наград и номинаций Уолта Диснея на «Оскаре» (անգլ.) Internet Movie Database կայքում
«Уолт Дисней» (անգլերեն)։ AllMovie։ Արխիվացված է օրիգինալից August 30, 2017-ին։ Վերցված է June 6, 2018 
Уолт Дисней (անգլ.) Internet Movie Database կայքում
Ստրելնա (այլ կիրառումներ)

Ստրելնա, կարող է վերաբերել՝

Ստրելնա - ավան Ռուսաստանում, Սանկտ Պետերբուրգ քաղաքի արվարձանային բնակավայր՝ Պետրոդվորեցի շրջանում
Ստրելնա - գետ Ռուսաստանում, հոսում է Վոլոգդայի մարզում
Ստրելնա - գյուղ Ռուսաստանի Մուրմանսկի մարզի Տերսկի շրջանի կազմում
Պետրովսկոե (գյուղ, Բերեզնեգովատոեի շրջան)

Անվան այլ կիրառումների համար տե՛ս՝ ՊետրովսկոեՊետրովսկոե (ուկրաիներեն՝ Петрівське), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1929 թվականին։
2001 թվականի տվյալներով Պետրովսկոե գյուղում բնակվում էր 1 մարդ։ Բնակավայրը զբաղեցնում է 0,176 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լայբնիցի հաշվեմեքենա

Լայբնիցի հաշվեմեքենա, գերմանացի մաթեմատիկոս Գոթֆրիդ Վիլհելմ Լայբնիցի ստեղծած հաշվեմեքենան։


== Ստեղծման պատմություն ==
Գերմանացի մաթեմատիկոս և փիլիսոփա Գոթֆրիդ Վիլհելմ Լայբնիցի մոտ հաշվարկներ կատարող մեքենայի ստեղծման միտքն առաջ եկավ հոլանդացի մաթեմատիկոս և աստղագետ Քրիստիան Հյուգենսի հետ ծանոթությունից հետո։ Հսկայական թվով հաշվումները, որոնք ստիպված էր կատարել աստղագետը, Լայբնիցին հանգեցրեց մեխանիկական սարք ստեղծելու մտքին, ինչև կարող էր հեշտացնել այդպիսի հաշվարկները։ («Քանի որ արժանի չէ այդպիսի հրաշալի մարդկանց ստրուկի նման ժամանակ կորցնել հաշվարկման աշխատանքի վրա, ինչը մեքենայի օգտագործման դեպքում կարելի է վստահել ցանկացածին»)։
Լայբնիցը հաշվեսարքն ստեղծեց 1673 թվականին։ Ինչպես մեկ այլ հաշվիչ մեքենայում՝ գիտնական-գյուտարար Բլեզ Պասկալի Պասկալինայում, թվերի գումարումը կատարվում էր տասական համակարգում միմյանց հետ կապված անվակներով։ Կառուցվածքում շարժական մասի և սանդղավոր անիվը պտտող բռնակի (մեքենայի հետագա տարբերակներում՝ գլան) ավելացումը թույլ էին տալիս գումարման գործողություններ, որոնց օգնությամբ կատարվում էր թվերի բաժանում և բազմապատկում։ Թվերի անհրաժեշտ քանակությամբ կրկնվող գումարը կատարվում էր ավտոմատ կերպով։
Մեքենան Լայբնիցը ցուցադրեց Ֆրանսիայի գիտությունների ակադեմիայում և Լոնդոնյան թագավորական հասարակությանը։ Ստեղծվել են երկու նախատիպ, մինչ այսօր պահպանվել է միայն մեկը Գերմանիայի Ներքին Սաքսոնիայի Հանովերում (գերմ.՝ Niedersächsische Landesbibliothek): Մի քանի ավելի ուշ ստեղծված պատճենները գտնվում են Գերմանիայի թանգարաններում, օրինակ՝ Մյունխենի Գերմանական թանգարանում։


== Ժառանգություն ==
Չնայած Լայբնիցի հաշվեմեքենայի թերություններին, այն հաշվեմեքենաների գյուտարարներին տվեց նոր հնարավորություններ։ Լայբնիցի հայտնագործած հաղորդակը՝ քայլող գլանը կամ Լայբնիցի անիվը, 300 տարի շարունակ, մինչև 1970-ական թվականները, օգտագործվում էր շատ հաշվողական մեքենաներում։


== Տես նաև ==
Հաշվեմեքենա (արիֆմոմետր)
Հաշվողական մեքենա
Պասկալինա
Չարլզ Բեբիջի տարբերական մեքենա


== Գրականություն ==
Знакомьтесь: компьютер = Understanding computers : Computer basics : Input/Output; Пер. с англ. К. Г. Батаева; Под ред. и с пред. В. М. Курочкина — Москва : Мир, 1989. — 240 с., ил. ISBN 5-03-001147-1 (русск).
Նկարահանման շրջան

Նկարահանման շրջանը կինոարտադրության այն փուլն է, որտեղ ֆիլմը նկարահանվում է դերասանների կամզով և շարժվող տեսախցիկներով, ի տարբերություն նախաարտադրությունից և հետարտադրությունից։
Հիմնական նկարահանումները, սովորաբար, կինոարտադրության ամենաերկարատև և ամենաթանկ փուլն է, քանի որ մեծ գումարներ են ծախսվում դերասանների, ռեժիսորի, նկարահանող խմբի և հատուկ էֆեկտների վրա։ Այդ պատճառով, այն պահանջում է ճշգրիտ ծրագրում և մանրամասն մտածված մոտեցում։ Նկարահանումների ճիշտ կազմակերպումը և պլանների ժամանակին համակարգումը թույլ է տալիս նվազագույնի հասցնել նկարահանման փուլը։ Նկարահանումների ծրագրման կարևոր մաս է համարվում ապահովել դրա անխափանությունն ու խմբի պարապուրդի բացառումը։
Որպես կանոն, այն կապող օղակ է համարվում նախապատրաստական փուլի և հենց ֆիլմի մոնտաժի միջև։ Պրոֆեսիոնալ կինեմատոգրաֆիայում, լիամետրաժ գեղարվեստական ֆիլմերը նկարահանվում են խմբով, որը կարող է ներառել մի քանի տասնյակ, նույնիսկ հարյուր աշխատակից, ինչը կախված է նկարվող նյութի մասշտաբից և բարդությունից։


== Ժամանակակից տեխնոլոգիաներ ==
Թվային տեխնոլոգիաների տարածման հետ մեկտեղ, կինոարտադրության գործընթացը սկսեց տարբերվել դասականից։ Այն իրենից ներկայացնում է ժապավենային տարբեր համադրություններ և աշխատանքի թվային հնարքներ։ Որոշ տեխնոլոգիական փուլեր լիովին դադարել են գոյություն ունենալ կամ փոփոխվել են։ Այսօր չեն ստեղծվում ֆիլմեր միայն ժապավենային կամ թվային մեթոդներով։ Գործնականորեն, մոնտաժային ողջ փուլն իրականացվում է համակարգիչների միջոցով։


== Տե՛ս նաև ==
Կինոդիստրիբյուտոր
Կինեմատոգրաֆիա
Նկարահանող խումբ
Կինոնկարահանում
Հնչյունավորում


== Ռուսերեն գրականություն ==
Б. Коноплёв Основы фильмопроизводства. — 2-е изд. — М.,: "Искусство", 1975. — 448 с.
«Кинопроизводство. Систематизированный сборник нормативных актов и ведомственных указаний. ДСП» Москва, Искусство, 1973 год
Ю.А.Кравцов «Конспект по теории кино. 2006г.»
Девид К. Ирвинг и Питер В. Ри «Продюсирование и режиссура короткометражных кино- и видеофильмов» Москва, ГИТР, 2008
Барнуэл Дж. «Фундаментальные основы кинопроизводства» Москва, Тридэ-кукинг, 2010
«Единое положение о съемочной группе по производству художественных кинофильмов и правах и обязанностях основного её состава» Москва, Госкиноиздат, 1947 год
«Справочник по производству художественных фильмов» Москва, Искусство, 1958 год


== Ծանոթագրություններ ==
Վարդգես Պարոնյան

Վարդգես Պարոնյան (1933, Բելգրադ, Հարավսլավիայի Թագավորություն - 1993, Բելգրադ, Հարավսլավիայի Դաշնային Հանրապետություն) հայազգի կոմպոզիտոր։


== Կենսագրություն ==
Վարդգես Պարոնյանը ծնվել է 1933 թվականին Բելգրադում։ 1963 թվականին ավարտել է Բելգրադի երաժշտական ակադեմիան։ Եղել է Հարավսլավիայի ռադիոյի և հեռուստատեսության երաժշտական հաղորդումների տնօրեն, «Nota» երաժշտական ամսագրի խմբագիր, Հարավսլավիայի կոմպոզիտորների միության քարտուղար։
Ստեղծագործություններում մշակել է ինքնատիպ երաժշտական լեզու՝ համադրելով ավանդական բազմաձայն շարադրանքն ու առավել ժամանակակից հարմոնիաները։ Այս սկզբունքներով ստեղծած գործերից են 1-ին սիմֆոնիան, լարային կվարտետը, կոնցերտը՝ սիմֆոնիկ նվագախմբի, սոնատը՝ սաքսոֆոնի, ալտի և դաշնամուրի, «Վարիացիաներ և ֆուգա»-ն՝ դաշնամուրի համար, «Փոքրիկ սյուիտը», սոնատը և պրելյուդները։ 1965 թվականին Նվագախմբային «Դիվերտիսմենտը» միջազգային փառատոնում արժանացել է 1-ին մրց-ի (Խորվաթիա)։ Համագործակցել է հունգարական և շվեդական ջազային միությունների հետ, գրել այդ ոճի երաժշտություն թատերական և հեռուստատեսային ներկայացումների համար։
1987 թվականին Մոսկվայում մասնակցել է Երիտասարդական միջազգային փառատոնին։
1990 թվականին Վարդգես Պարոնյանն այցելել է Հայաստան։
Վարդգես Պարոնյանը մահացել է 1993 թվականին Բելգրադում։
Սիերա Լեոնե

Սիերա Լեոնե, երկիր արևմտյան Աֆրիկայում։ Հյուսիսից սահմանակցում է Գվինեային, հարավից՝ Լիբերիային, իսկ արևմուտքից ողողվում է Ատլանտյան օվկիանոսի ջրերով։


== Անվանում ==
Սիերա Լիոնեի անունը վերցվել է երկրի պորտուգալերեն անվանումից, որը նշանակում է Առյուծի լեռնաշղթա։ 1700-ական թվականներին Սիերա Լեոնեն ստրուկների տեղափոխման կարևոր կենտրոններից մեկն էր։


== Ընդհանուր տվյալներ ==
Տարածքի մեծ մասն զբաղեցնում է Լեոնա-Լիբերական բարձրությունը։ Կլիման հասարակածային է։ Գետերը (Կաբա, Ռոկելե, Ջոնգ, Սևա, Մոա) ջրառատ են, բայց սահանքավոր և նավարկելի են միայն ստորին հոսանքներում։ Տարածված են սավաննաները։ Կենդանական աշխարհը բազմազան է (կապիկներ, այծքաղներ, ընձառյուծներ և այլն), շատ են թռչուններն ու միջատները (այդ թվում՝ ցեցե ճանճը)։


== Պատմություն ==
XV դարում Պորտուգալիան նվաճել է Սիեռա Լեոնեն, 1808 թ-ից երկրի ծովափնյա հատվածը գաղութացրել է Մեծ Բրիտանիան, իսկ ներքին շրջանները 1896 թ-ին դարձել են Բրիտանիայի պրոտեկտորատ։ 1961 թ-ին հռչակվել է անկախ պետություն։


== Բնակչություն ==
Բնակչությունը կազմված է հիմնականում տեմնե, բուլլոմ, ֆուլբե, մենդե ժողովուրդներից։
Խոշոր քաղաքներն են Ֆրիթաունը, Կենեման, Մակենին։


== Տնտեսություն ==
Երկիրն ունի համեմատաբար զարգացած հանքարդյունաբերություն։ Արդյունահանում են ալմաստ, բոքսիտներ, ռուտիլ։ Կան նավթավերամշակման, փայտամշակման, սննդի արդյունաբերական ձեռնարկություններ։
Գյուղատնտեսության ճյուղերից առավել զարգացած է երկրագործությունը։ Մշակում են բրինձ, կորեկ, սորգո, եգիպտացորեն, գետնանուշ, սրճենի, կակաո։
Անասնապահությանը մեծ վնաս է պատճառում ցեցե ճանճը։ Ափամերձ գոտում զբաղվում են ձկնորսությամբ։
Բնակվում են հիմնականում շրջանաձև, ծղոտե կոնաձև ծածկով, կավե կամ հյուսածո, վառ նախշազարդված խրճիթներում։ Ժողովրդական արհեստներից տարածված են փայտե դիմակների փորագրությունը, մարդկանց ու կենդանիների պատկերներով զարդարված փղոսկրե կահկարասու, սևափայլ նախշերով կենցաղային խեցեղենի պատրաստումը։


== Աղբյուրներ ==
Հայաստանի հանրագիտարան
Ջինար

Ջինար, գյուղ Օսմանյան կայսրությունում, Տրապիզոնի վիլայեթի Ֆաթսայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Նատուռնո

Նատուռնո  (իտալերեն՝ Naturno), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 5148 մարդ (2004 թվականի տվյալներով)։ Խտությունը կազմում է 76 մարդ/կմ²։ Տարածքը 67 կմ² է։ Փոստային ինդեքս` 39025։ Հեռախոսային կոդ` 0473։
Վերոնայի Սուրբ Զենոնը հարգվում է որպես քաղաքի հովանավոր։ Տոնակատարությունը սեպտեմբերի 2-ին է։


== Ժողովրդագրություն ==
Բնակչության աճ


== Կոմունայի վարչակազմ ==
Հռեախոսահամար։ 0474 671211
Էլեկտրոնային հասցե։ info@gemeinde.naturns.bz.it
Գլխավոր կայք։ http://www.comune.naturno.bz.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աբրահամ Անդերսոն

Անվան այլ կիրառումների համար տե՛ս՝ Անդերսոն (այլ կիրառումներ)Աբրահամ Անդերսոն (անգլ.՝ Abraham Archibald Anderson, օգոստոսի 11, 1846(1846-08-11), Հաքենսաք, Նյու Ջերսի, ԱՄՆ - 1940, Նյու Յորք, ԱՄՆ), ամերիկացի նկարիչ և բարերար։


== Կենսագրություն ==
Ծնվել է 1846 թվականին Նյու Ջերսիում, սերում էր հոլանդական ռեֆորմատական եկեղեցու հետևորդներից մեկի ընտանիքից, որտեղ տասը երեխա կար։ Հայրը սրբազան Ուիլյամ Անդերսոնն էր (անգլ.՝ William Anderson, 1814-1887), մայրը` Սառա Լուիզա Ռայերսոնը (անգլ.՝ Sarah Louise Ryerson, 1818-1907):
Սկզբում գործարար էր, սակայն որոշեց սկսել նկարչի կարիերա։ 1870-ականների կեսերին Փարիզում արվեստ է ուսումնասիրել. սկզբում Լեոն Բոննայի, ապա Ալեքսանդր Կաբանելի, Ֆերնան Կորմոնի և Օգյուստ Ռոդենի մոտ։ Վաստակել է դիմանկարիչի հեղինակություն։ 1890 թվականին Անդերսոնը Փարիզում կազմակերպել է Ամերիկյան նկարիչների ասոցիացիան` Եվրոպայում ամերիկացի նկարիչ ուսանողներին օգնելու համար։ Նա ասոցիացիայի նախագահն էր մինչև 1912 թվականը, որը գոյատևեց մինչև 1932 թվականը։ Եղել է Ամերիկյան ջրանկարիչների ընկերության անդամ։
1900 թվականին Նյու Յորքում Անդերսոնի օգնությամբ շահագործման է հանձնվել Bryant Park Studios-ի 10-հարկանի շենքը, որի ճարտարապետն էր Charles Alonzo Rich-ը։ Բրայանտ-պարկի հարավային կողմում գտնվող այս շենքում եղել են նկարիչների ստուդիաներ, որոնք ունեին բարձր առաստաղներ և մեծ պատուհաններ։ Անդերսոնի լյուքս ստուդիան գտնվում էր վերին հարկում մինչև իր կյանքի վերջը։ Ստուդիաների վարձակալների թվում էին այնպիսի նկարիչներ, ինչպիսիք էին Էդվարդ Սթայհենը, Ֆերնան Լեժեն, Ռոբերտ Հենրին, Իրվին Փենը, Ջոն Լաֆարժը, Ֆրեդերիկ Չարչը, Ուինսլոու Հոմերը, Օգաստես Սենթ-Գոդենսը և Ուիլյամ Չեյզը։ Շենքը գոյություն ունի նաև հիմա։
Անդերսոնը հող է գնել Վայոմինգ նահանգի հյուսիս-արևմուտքում և այնտեղ կառուցել Palette Ranch ռանչոն։ Այստեղ նա անձամբ մշակել է Pahaska Tepee որսորդական տան նախագիծը ամերիկյան ռազմական ու բիզոնների որսորդ Բուֆալո Բիլի և Anderson Lodge-ի սեփական տան համար։ Հետագայում Անդերսոնի տունը դարձել է Yellowstone National Forest անտառային արգելոցի կենտրոնակայանը (1902 թվականին), ԱՄՆ-ի նախագահ Թեոդոր Ռուզվելտը Անդերսոնին անվանել է անտառային պաշարների առաջին հատուկ հսկիչ (անգլ.՝ Special Superintendent of Forest Reserves): Աբրահամ Անդերսոնը նշանակալի դեր է խաղացել Յելոուսթոունի շրջանի բնության պահպանման և զարգացման գործում։ 1933 թվականին Նա հրատարակել է «Experiences and Impressions» խորագրով ինքնակենսագրությունը։
Հետաքրքիր է, որ Անդերսոնն ավիացիայի հովանավոր էր հայտնի դառնալու առաջին տարիներին։ Նա օդաչուի արտոնագիր է ստացել Առաջին համաշխարհային պատերազմից հետո, և 1930 թվականին հայտնի էր որպես «Գնդապետ Անդերսոն, օդաչու»։
1877 թվականի հունիսի 15-ին ամուսնացել է ամերիկացի հասարակական գործիչ Էլիզաբեթ Միլբենքի հետ։ Նրա դուստրը` Էլեոնորան, 1921 թվականին ստեղծել է Judson Health Center բժշկական կենտրոնը, որը Նյու Յորքի հանրային առողջության առաջին կենտրոններից մեկն էր։
Մահացել է 1940 թվականին։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Abraham Archibald Anderson(անգլ.)
Abraham Archibald Anderson(անգլ.)
Abraham Archibald Anderson (1847—1940)(անգլ.)
Абрахам Арчибалд Андерсон
(3863) Գիլյարովսկի

(3863) Գիլյարովսկի (անգլ.՝ Gilyarovskij), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 26-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,324578 ա. մ., առավելագույնը մոտենում է 1,9771 ա. մ. հեռավորության վրա և հեռանում 2,672 ա. մ.։ Արեգակի շուրջ մեկ ամբողջական պտույտ է կատարում 1294,54 երկրային օրվա ընթացքում, իր ուղեծրով շարժվելով միջինում 0,278092 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3863) Գիլյարովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սանժարովկա (այլ կիրառումներ)

Սանժարովկա, կարող է վերաբերել՝

Սանժարովկա - գյուղ Ուկրաինայի Դոնեցկի մարզի Արտյոմովսկիում
Սանժարովկա - գյուղ Ռուսաստանի Բաշկորտոստան հանրապետության Չիշմինսկի շրջանի կազմում
Գաբրիելա Իսլեր

Մարիա Գաբրիելա Իսլեր (իսպ.՝ María Gabriela Isler, (ապրիլի 21, 1988(1988-04-21), Վալենսիա, Վենեսուելա), վենեսուելացի մոդել, «Միսս Տիեզերք 2013» միջազգային գեղեցկության մրցույթի հաղթող։ Իսլերը դարձել է յոթերորդ վենեսուելացին, որը հաղթել է «Միսս Տիեզերք» գեղեցկության մրցույթում (ըստ այս ցուցանիշի՝ վենեսուելացիները երկրորդ տեղն են զբաղեցնում ամերիկուհիներից հետո՝ ութ թագով)։


== Անձնական կյանք ==
Գաբրիելա Իսլերը կաթոլիկ է։ Ծնվել է Վենեսուելայի Վալենսիա քաղաքում, բայց մանկուց ապրել և սովորել է Մարաքայում։ Ունի բակալավրի աստիճան կառավարման և շուկայավարման ոլորտում։ Գաբրիելա Իսլերը աշխատում է հեռուստատեսությունում, սիրում է ֆլամենկո։
Գաբրիելա Իսլերի պապը ծագումով շվեյցարական Լոզան քաղաքից է։ 50 տարի առաջ տեղափոխվել է Կարակաս և ամուսնացել գերմանուհու հետ։


== Մասնակցություն գեղեցկության մրցույթներին ==
2012 թվականի օգոստոսի 30-ին Վենեսուելայի մայրաքաղաք Կարակասում կայացած «Միսս Վենեսուելա 2012» մրցույթի ժամանակ Գաբրիելա Իսլերը ներկայացրել է Գուարիկո նահանգը։ Նա հաղթել է և իրավունք ստացել երկիրը ներկայացնելու «Միսս Տիեզերք 2013» մրցույթում։
2013 թվականի նոյեմբերի 9-ին Մոսկվայի «Crocus City Hall»-ում տեղի ունեցավ «Միսս Տիեզերք 2013» գեղեցկության մրցույթը։ Գաբրիելա Իսլերը հաղթել է՝ դառնալով Վենեսուելայի յոթերորդ ներկայացուցիչը, որն արժանացել է այդ տիտղոսին։


== Ծանոթագրություններ ==


== Արտաքին հղումներ ==
Մարիա Գաբրիելա Իսլերի տեսադարանը
Միսս Տիեզերք, պաշտոնական կայք
Օրթավերան

Օրթավերան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում: Գտնվում էր Դիարբեքիր քաղաքից 34 կմ հարավ։
Տարածքը լեռնային սարահարթ էր:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սայր

Սայր, ասեղնասայր, շպիլ (հոլանդերեն՝ spil, գերմաներեն spille - սայր), շինությունների ուղղաձիգ սրածայր վերջավորություն, չափազանց վեր ձգված կոնի կամ բուրգի տեսքով։ Հաճախ պսակվում է դրոշով, քանդակով կամ քանդակազարդ պատկերով։
Պանասովկա (գյուղ, Կոլոմակի շրջան)

Անվան այլ կիրառումների համար տե՛ս՝ ՊանասովկաՊանասովկա (ուկրաիներեն՝ Панасівка), գյուղ Ուկրաինայի Խարկովի մարզի Կոլոմակի շրջանում։ Հիմնադրվել է 1775 թվականին։
2001 թվականի տվյալներով Պանասովկա գյուղում բնակվում էր 150 մարդ։ Բնակավայրը զբաղեցնում է 0,77 կմ² տարածք։ Բնակչության խտությունը կազմում էր 194,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ակատնովկա (Կամենսկի շրջան)

Ակատնովկա (ռուս.՝ Акатновка), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Մալոկամենսկի գյուղական համայնքի կազմի մեջ։
Հովհաննես Գառնեցի

Հովհաննես Գառնեցի (1180 - 1245), XIII դարի հայ աստվածաբան։ Եղել է վարդապետ։ Հայտնի է դարձել իր «Աղօթամատուց Յովհաննու վարդապետի Գառնեցւոյ» աշխատանքի շնորհիվ, երբեմն կոչվում է նաև «Գիրք աղօթից»։ Ժամանակակիցները նկարագրել են այդ աղոթքները, որպես հրաշագործ։ Մասնավորապես, հայտնի են շաբաթվա յոթ օրերի աղոթքները, որտեղ յուրաքանչյուր աղոթք սկսվում է իր անվան համապատասխան տառով (Յ, Ո, Վ, Ա, Ն, Ե, Ս)։ Գրքում կան նաև մի քանի աղոթքներ ճանապարհորդների համար։ Բացի այդ, մինչև մեր օրերը հասել է «Խրատք առ միանձինս» աշխատանքը։ 2001 թվականին Հովհաննես Գառնեցու աղոթքները թարգմանվել և հրատարակվել են անգլերեն լեզվով։Կիրակոս Գանձակեցին իր «Պատմություն Հայոց» մեջ մի ամբողջ գլուխ նվիրել Հովհաննես Գառնեցուն։


== Ծանոթագրություններ ==
Ռոմաշկովկա (գյուղ, Կիվերցիի շրջան)

Ռոմաշկովկա (ուկրաիներեն՝ Ромашківка), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1577 թվականին։
2001 թվականի տվյալներով Ռոմաշկովկա գյուղում բնակվում էր 253 մարդ։ Բնակավայրը զբաղեցնում է 0,64 կմ² տարածք։ Բնակչության խտությունը կազմում էր 395,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Hot Girl Bummer

'«Hot Girl Bummer», ամերիկացի երգիչ Blackbear-ի երգը, որը թողարկվել է 2019 թվականի օգոստոսի 23-ին որպես նրա «Everything Means Nothing»  հինգերորդ ստուդիական  ալբոմի առաջատար սինգլ Beartrap, Alamo Recocrds և Interscope Records լեյբլներում։ Սինգլը Billboard Hot 100 հիթ-շքերթում հասել է 11-րդ հորիզոնականի, ընդգրկվել է տասնինը երկրների թոփ-40-ում և վեց երկրների թոփ-10-ում։


== Պատմություն ==
Երգը համարվում էր կատակային, սակայն Blackbear-ը հաստատել է, որ դա պարոդիա չէ։ Երգի անվանումը հղում է Megan Thee Stallion-ի «hot girl summer» ապրանքանիշին։
Երգի տեսահոլովակի թողարկումը կայացել է 2019 թվականի օգոստոսի 23-ին Blackbear-ի պաշտոնական YouTube-ալիքում՝ սինգլի թողարկման օրը։ Տեսահոլովակի ռեժիսորն է Գիլբերտ Տրեխոն։
Երգի ռեմիքսը, որը ձայնագրվել է արգենտինացի ռեփեր Khea-ի հետ համատեղ, թողարկվել է 2019 թվականի դեկտեմբերի 12-ին։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Պուդեգա (գետ)

Պուդեգա (ռուս.՝ Пудега), գետ Ռուսաստանում, հոսում է Վոլգոգրադի մարզով։ Գետաբերանը տեղակայված է Տոշնի գետի աջ ափին՝ 35 կմ հեռավորության վրա։ Գետի երկարությունը 27 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006479
Հիդրոլոգիական ուսումնասիրությունների կոդը - 103000647
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կամենկա (գյուղ, Վյազեմսկի շրջան)

Անվան այլ կիրառումների համար տե՛ս՝ ԿամենկաԿամենկա (ռուս.՝ Каменка), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(631) Ֆիլիպինա

(631) Ֆիլիպինա (անգլ.՝ Philippina), աստերոիդ աստերոիդների հիմնական գոտում։ Հայտնաբերվել է 1907 թվականի մարտի 21-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,794556 ա. մ., առավելագույնը մոտենում է 2,5608 ա. մ. հեռավորության վրա և հեռանում 3,0283 ա. մ.։ Արեգակի շուրջ մեկ ամբողջական պտույտ է կատարում 1706,35 երկրային օրվա ընթացքում, իր ուղեծրով շարժվելով միջինում 0,210977 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,93° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(631) Ֆիլիպինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մանդաղատ

Մանդաղատ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(5790) Նագասակի

(5790) Նագասակի (անգլ.՝ Nagasaki), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,570442 ա. մ., առավելագույնը մոտենում է 2,2442 ա. մ. հեռավորության վրա և հեռանում 2,8967 ա. մ.։ Արեգակի շուրջ մեկ ամբողջական պտույտ է կատարում 1505,26 երկրային օրվա ընթացքում, իր ուղեծրով շարժվելով միջինում 0,239162 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5790) Նագասակի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեսիլյա Ռոուզ

Սեսիլյա Ելենա Ռոուզ (անգլ.՝ Cecilia Elena Rouse, դեկտեմբերի 18, 1963(1963-12-18), Walnut Creek, Քոնտրա Քոստա շրջան, Կալիֆոռնիա, ԱՄՆ) ամերիկացի տնտեսագետ և Փրինսթոնի համալսարանի հանրային և միջազգային հարաբերությունների դպրոցի դեկան, Ամերիկյան փիլիսոփայական ընկերության անդամ։ Տնտեսական խորհրդատուների խորհրդի նախագահ։ Տնտեսական խորհրդատուների խորհրդի նախագահ։


== Կենսագրություն ==
Սեսիլյա Ելենա Ռոուզը ստացել է իր բակալավրիատի (1986) և դոկտորի (1992) աստիճանները տնտեսագիտության ոլորտում Հարվարդի համալսարանից։ 1992 թվականին նա սկսեց դասավանդել Փրինսթոնի համալսարանում։ Նա աշխատել է Ազգային տնտեսական խորհրդում նախագահ Բիլ Քլինթոնի օրոք (1998-1999)։ Ռոուզը եղել է Նախագահ Բարաք Օբամայի տնտեսական խորհրդատուների խորհրդի անդամ 2009-2011 թվականներին։ 2020 թվականի նոյեմբերին Ջո Բայդենը Ռոուզին առաջադրեց Տնտեսական խորհրդատուների խորհրդի նախագահ։ 2021 թվականի մարտի 2-ին Սենատը ճնշող մեծամասնությամբ (95-4) հաստատեց նրա թեկնածությունը։


== Գործունեություն ==
Սեսիլյա Ռոուզը Փրինսթոնի համալսարանի կրթության հետազոտական ​​բաժնի հիմնադիր տնօրենն էր և Կրթության ազգային ակադեմիայի անդամ։ Նա նաև Տնտեսական հետազոտությունների ազգային բյուրոյի գիտաշխատող էր։ Ռոուզի հիմնական հետազոտական ​​հետաքրքրությունները վերաբերում էին աշխատանքի տնտեսագիտությանը՝ կենտրոնանալով կրթության տնտեսագիտության վրա։ Ռոուզը աշխատել է որպես Աշխատանքի տնտեսագիտության ամսագրի խմբագիր և Երեխաների ապագան ամսագրի ավագ խմբագիր։ Նա անգլ.՝ MDRC-ի անկուսակցական կրթական և սոցիալական քաղաքականության հետազոտական ​​կազմակերպությունում եղել է տնօրենների խորհրդի անդամ։ Այդ կազմակերպությունը հիմնված էր Նյու Յորքում։


=== Անձնական կյանք ===
Սեսիլյա Ելենա Ռոուզի հայրը ֆիզիկոս Կարլ Ռոուզն էր, եղբայրը ֆիզիկայի պրոֆեսոր Ֆորեստը, իսկ քույրը՝ Քերոլին, Փրինսթոնի համալսարանի մարդաբանության պրոֆեսորը։


== Հրապարակումներ ==
Ashenfelter Orley, Rouse Cecilia (1998)։ «Income, schooling, and ability: Evidence from a new sample of identical twins»։ The Quarterly Journal of Economics 113 (1): 253–284։ doi:10.1162/003355398555577 
Goldin Claudia, Rouse Cecilia (2000)։ «Orchestrating Impartiality: The Impact of "Blind" Auditions on Female Musicians»։ American Economic Review 90 (4): 715–741։ doi:10.1257/aer.90.4.715 


== Ծանոթագրություններ ==

Ashenfelter Orley, Rouse Cecilia (1998)։ «Income, schooling, and ability: Evidence from a new sample of identical twins»։ The Quarterly Journal of Economics 113 (1): 253–284։ doi:10.1162/003355398555577 
Goldin Claudia, Rouse Cecilia (2000)։ «Orchestrating Impartiality: The Impact of "Blind" Auditions on Female Musicians»։ American Economic Review 90 (4): 715–741։ doi:10.1257/aer.90.4.715 


== Արտաքին հղումներ ==
Appearances on C-SPAN
Սևդա Սևան

Սևան Սևդա (Ֆրանսուհի Գևորգի Բահչեջյան, նոյեմբերի 6, 1945(1945-11-06), Նովա Զագորա, Բուլղարիայի թագավորություն - մայիսի 16, 2009(2009-05-16), Սոֆիա, Բուլղարիա), ազգությամբ հայ բուլղարագիր գրող։ Ծնողները Մեծ եղեռնից փրկված հայեր էին։


== Կենսագրություն ==
Ուսանել է Բուրգասի հայկական վարժարանում։ Ավարտել է Սոֆիայի համալսարանի բուլղարական բանասիրության ֆակուլտետը (1978)։ Աշխատել է «Նարոդնա մլադեժ» թերթի խմբագրությունում։ 1994-1999 թվականներին՝ Բուլղարիայում ՀՀ գործերի ժամանակավոր հավատարմատար, 1999-2005 թվականներին՝ արտակարգ և լիազոր դեսպան։
Ստեղծագործել է 1962 թվականից։ Գրական իր ուղու սկզբից ևեթ հանդես է եկել Սևդա Սևան կեղծանունով, որտեղ Սևդան նշանակում է սեր, իսկ Սևանը՝ Հայաստանի ամենամեծ լիճը՝ հայտնի իր զուլալ ու քաղցրահամ ջրով։ 1969 թվականին լույս է ընծայել «Քար քարի վրա» բանաստեղծությունների ժողովածուն (դրանցից շատերը թարգմանվել են հայերեն)։ Հայտնի է դարձել «Ռոդոսթո, Ռոդոսթո…» վեպով, որի առաջին և երկրորդ մասերը լույս են տեսել 1981 և 1988 թթ., թարգմանվել հայերեն և ռուսերեն։ Գրել է նաև «Որևէ տեղ Բալկաններում» (1987), «Տեր-Զոր» վեպերը (եռագրություն), որոնցում ներկայացված են Մեծ եղեռնը, Բալկաններում զորավար Անդրանիկի և բուլղարական զորամասերի ազատագրական համատեղ գործողությունները։
Գրել է 1988 թվականին Բուլղարիայում նկարահանված «Ցեղասպանություն» վավերագրական կինոնկարի սցենարը։ Թարգմանել է Գևորգ Էմինի բանաստեղծություններից («Արդար երգ», 1979, ժողովածու)։
Բազմիցս այցելել է Հայաստան։ Հայտնի է նաև իր հայանպաստ հասարակական գործունեությամբ։ Ամուսինը բուլղար հայտնի արձակագիր Վրբան Ստամատովն է (հայերեն հրատարակվել է նրա «Մակույկով մինչև Արարատ» ստեղծագործությունը), ունի մի որդի՝ Ալեն Լազարով։
2005 թվականին պարգևատրվել է բուլղարական «Стара планина» շքանշանով։ 2006 թվականին արժանացել է բուլղարական ազգային գրական «Константин Константинов» մրցանակի՝ “Հեղինակ“ անվանակարգում։ Բուլղարական մանկական գրականության ասպարեզում ներդրած ավանդի համար ստացել է “Петя Караколев“ մրցանակ։


== Ստեղծագործություններ ==
„Камък върху камък“ (стихосбирка)
„Това е мой дълг“ (пътеписи)
„Родосто, Родосто“ (роман, 1982)
„Някъде на Балканите“ (роман, 1987)
„Дер Зор“ (роман, 1993)
Ռոդոսթո, Ռոդոսթո... (վեպ, 1984 թ., Երևան, «Սովետական գրող» հրատ.)
Ռոդոսթո, Ռոդոսթո... (վեպի երկու մասերը մեկ գրքով, 1989 թ., Երևան, «Սովետական գրող» հրատ.)


== Ծանոթագրություններ ==


== Արտաքին հղումներ ==
Ангелова-Дамянова, София. Женският свят и морето („Родосто, Родосто...“ от Севда Севан)
Armenian Bulgarian Writer Sevda Sevan dies – в panarmenian.net, 19.05.2009
Ուրաս (Իտալիա)

Ուրաս  (իտալերեն՝ Uras), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 3106 մարդ (2008 թվականի տվյալներով), բնակչության խտությունը կազմում է 78,91 մարդ/կմ²։ Զբաղեցնում է 39,36 կմ² մակերես տարածք։
Փոստային ինդեքսն է՝ 09099։ Հեռախոսային կոդը՝ 0783։
Սոինաստե

Սոինաստե (էստ․՝ Soinaste), գյուղ Էստոնիայի Տարտումաա նահանգի Յուլենուռմե շրջանում։
2011 թվականի տվյալներով գյուղում բնակվում էր 870 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բանյի դի Լուկկա

Բանյի դի Լուկկա (իտալերեն՝ Bagni di Lucca), կոմունա Իտալիայի Տոսկանա մարզի Լուկա գավառում։
Բնակչությունը կազմում է 6541 մարդ (2008 թվականի տվյալներով)։ Բնակչության խտությունը՝ 40 մարդ/կմ²։ Տարածքը՝ 165 կմ²։ Փոստային ինդեքս՝ 55022։ Հեռախոսային կոդ՝ 0583։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0583 809911
Պաշտոնական կայք՝ http://www.comunebagnidilucca.it/ Archived 2006-08-24 at the Wayback Machine.


== Արտաքին հղումներ ==
http://www.comunebagnidilucca.it/ Archived 2006-08-24 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հեկտար

Հեկտար (հա), Հողային մակերևույթի մետրական չափ։ 1 հա=10000 մ²=100 ար=0,01 կմ²
Հայաստանում մակերեսի հիմնական չափման միավորն է, հատկապես՝ գյուղատնտեսությունում։ Այն մեզանում ի հայտ է եկել Հոկտեմբերյան հեղափոխությունից հետո։


= Արտաքին հղումներ =
Ժամանակակից հայոց լեզվի բացատրական բառարան, հատոր 3-րդ, Երևան-1974 թ., էջ 334


= Տես նաև =
ար
մետր
կիլոմետր
ակր
Կաստելյո դե Ֆարֆանիա

Կաստելյո դե Ֆարֆանիա (իսպ.՝ Castelló de Farfanya, բասկ.՝ Castello de Farfanya), մունիցիպալիտետ Իսպանիայում, մտնում է Լիեյդա պրովինցիայի կազմի մեջ, Կատալոնիայի ինքնավար մարզում։ Մունիցիպալիտետը մտնում է Նոգերա համայնքի կազմի մեջ։ Զբաղեցնում է 52,97 կմ² տարածք։ Բնակչությունը 564 մարդ է (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d’Estadística de Catalunya
Ռաֆայել Նահապետյան

Ռաֆայել Նահապետյան (հունիսի 8, 1946(1946-06-08), Երևան, Հայկական ԽՍՀ, ԽՍՀՄ - հուլիսի 19, 2010(2010-07-19)), հայ ժամանակակից գրող, արձակագիր։ ԽՍՀՄ գրողների միության անդամ (1985)։


== Կենսագրություն ==
Ռաֆայել Նահապետյանը ծնվել է 1946 թվականի հունիսի 8-ին Երևան քաղաքում։
1965 թվականին ավարտել է Երևանի էլեկտրամեխանիկական տեխնիկումը, ապա աշխատել է որպես ավագ լաբորանտ էլեկտրամեխանիկայի համամիութենական գիտահետազոտական ինստիտուտի հայկական մասնաճյուղում։ 1971 թվականին ավարտել է Երևանի պետական համալսարանի բանասիրական ֆակուլտետը։ 1971-1973 թվականներին ծառայել է ԽՍՀՄ բանակում որպես սպա։ 1974-1983 թվականներին աշխատել է Հայաստանի հեռուստատեսային և ռադիոհաղորդումների պետական կոմիտեում, որպես գրական հաղորդումների գլխավոր խմբագրության խմբագիր, ապա՝ ավագ խմբագիր։ 1985 թվականին դարձել է ԽՍՀՄ գրողների միության անդամ։ Հայաստանի անկախության հռչակումից հետո զբաղեցրել է ԳԽ լրատվական հարցերի մշտական հանձնաժողովի փորձագետի պաշտոնը։ Հայաստանի գրողների միությունում վարել է Գրական հինգշաբթի ամենշաբաթյա միջոցառումը։
Տպագրվել է 1970 թվականից։ Առաջին հրապարակումը՝ «Հայրենիքի ժամանակը» պատրաստել է համակուրսեցի Արա Մնացականյանի հետ և հրատարակել Գարուն հանդեսում։ Հոդվածը սփյուռքահայերի՝ դեպի Խորհրդային Հայաստան ներգաղթի թեմայով էր։ Հեղինակել է պատմվածքներ, ռադիոպիեսներ, վիպակներ, հեռուստատեսային ներկայացումներ։ 60-ականների վերջերին Ռաֆայել Նահապետյանը և Արա Մնացականյանը փոքր խմբակով իրականացրել են ազգայնական բնույթի գործունեություն, ծավալել ազգայնական քարոզչություն։ Խմբակի աշխատանքը կասեցվել է ԽՍՀՄ Պետանվտանգության մարմինների կողմից։ Ռաֆայել Նահապետյանը և Արա Մնացականյանը կարճաժամկետ ազատազրկվել են։
Ռաֆայել Նահապետյանի ստեղծագործությունները թարգմանվել են ռուսերեն, ուկրաիներեն, լիտվերեն, լատիշերեն, չեխերեն, ռումիներեն և այլ լեզուներով։ Հեղինակել է նաև Անջո հեծանիվը, Անջո ֆուտբոլի գնդակը, Անջո ոստիկանության սերժանտը մանկական վիպակները։ Ռաֆայել Նահապետյանի Մթի մեջ արևի ցոլքերում վեպը մնացել է անավարտ։ Արժանացել է մի շարք մրցանակների։


== Տպագրված գրքեր ==
Հրաշեկ նժույգներ (1983)
Հրաձգարանի մեծ մրցանակը (1989)
Մեղեդի երևակայական ջութակի համար (1994)
Ագռավի աղջիկը (2000)
...Եվ ծագեց խավարը (2003)


== Արտաքին հղումներ ==
Ռաֆայել Նահապետյան
Ռաֆայել Նահապետյանի վերջին հարցազրույցը


== Աղբյուրներ ==
Անդրիկ

Անդրիկ, հայկական արական անուն։ Այժմ Անդրանիկ անվան փաղաքշական ձևն է համարվում, բայց հնում կարող էր լինել Անդրեաս անվան փաղաքշականը։ Գործածվել է 16-17-րդ դարերում։


== Գործածություններ ==
Անդրիկ մահտեսի, հայր Գրիգոր երեցի, որ Տոմարզծայ գյուղում օրինակեց Գանձարանը՝ 1576 թվականին։
Անտրիկ (սեռական Անտրեկան), հայր Սսեցի Գրիգորի, որ Մելքոն քահանային գրել տվեց մի Ավետարան։


== Ծանոթագրություններ ==
ՀԱԱՀ Տնտեսագիտական ֆակուլտետ

Ագրոբիզնեսի և տնտեսագիտական ֆակուլտետը կազմավորվել է 2018 թ.-ին՝ 1967 թ.-ից գործող Տնտեսագիտության ֆակուլտետի և 2008 թ.-ին կազմավորված Ագրոբիզնեսի և շուկայաբանության ֆակուլտետի միավորմամբ։ Ըստ զարգացած երկրների փորձի՝ ագրարային ոլորտի տնտեսագետների բարձրագույն կրթությունը կազմակերպվում է ագրարային բուհերում։
Ներկայումս ֆակուլտետը ղեկավարում է տ.գ.դ., պրոֆեսոր Էդուարդ Սերգեյի Ղազարյանը։
Տնտեսագիտական ֆակուլտետը պատրաստում է տնտեսագետներ 5 մասնագիտության գծով՝

Ագրարային արտադրության էկոնոմիկա և կառավարում
Ագրոպարենային համակարգի հաշվապահական հաշվառում և աուդիտ
Սննդարդյունաբերության էկոնոմիկա և կառավարում
Ագրոպարենային համակարգի ֆինանսների կառավարում
Հողագույքային հարաբերություններ։
Ուստ-Չուլ

Ուստ-Չուլ (ռուս.՝ Усть-Чуль, խակ.՝ Ус Чул), աուլ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 1030 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Համահայկական բնապահպանական ճակատ

Համահայկական բնապահպանական ճակատ, ՀԲՃ, Հայաստանում և Արցախում գործող հասարակական կազմակերպություն։ ԲՃ-ն ներկայումս ունի գործող չորս աշխատանքային խումբ, որոնց կարող է անդամակցել յուրաքանչյուր ոք։


== Նպատակներ ==
Կազմակերպության նպատակն է Հայաստանի բնության պահպանությունը, ինչպես նաև սոցիալական արդարության ապահովումը բնության հետ ներդաշնակ զարգացման միջոցով։ Համաձայն պաշտոնական տեղեկատվության, նպատակներին հասնելու համար կազմակերպությունը հետամուտ է, որպեսզի համապատասխան պետական մարմինները իրենց գործառույթները լիարժեք իրականացնեն մասնավորապես բնության պահպանման և վերականգնման ասպարեզում, ինչպես նաև ՀԲՃ-ն հետամուտ է բնական պաշարների ողջամիտ օգտագործման և վերարտադրության, բնական միջավայրի վրա տնտեսական և այլ գործունեության բացասական հետևանքների կանխման և վերացման, ինչպես նաև սոցիալական արդարության սկզբունքով բնական պաշարների օգտագործման արդյունքների բաշխման ուղղությամբ։
Ինչպես նշված է կազմակերպության պաշտոնական կայքում, նպատակների իրականացման համար ՀԲՃ-ն ձևավորում է բնապահպանական մշտադիտարկման և գործողությունների կազմակերպման ու համակարգման համահայկական ցանց, որը կգործի օրինականության, թափանցիկության, հաշվետվողականության և բանականության սկզբունքներով։


== Ղեկավարություն ==
ՀԲՃ համակարգող խորհրդի անդամներն են՝ Մարիամ Սուխուդյանը, Լևոն Գալստյանը և Սյուզաննա Պետրոսյանը։


== Արտաքին հղումներ ==
Պաշտոնական կայք


== Ծանոթագրություններ ==
Լոշակովո (գյուղ, Վոլչանսկի շրջան)

Լոշակովո (ուկրաիներեն՝ Лошакове), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1695 թվականին։
2001 թվականի տվյալներով Լոշակովո գյուղում բնակվում էր 12 մարդ։ Բնակավայրը զբաղեցնում է 0,112 կմ² տարածք։ Բնակչության խտությունը կազմում էր 107,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մյաեկյուլա (գյուղ, Հալինգա շրջան)

Անվան այլ կիրառումների համար տե՛ս՝ ՄյաեկյուլաՄյաեկյուլա (էստ․՝ Mäeküla), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լոռի բերդի կամուրջ

Լոռի բերդի կամուրջ, միջնադարյան կամուրջ Լոռու մարզի Լոռի բերդ գյուղի Լոռե բերդաքաղաքի տարածքում։ Ընդգրկված է Լոռի Բերդի պատմության և մշակույթի անշարժ հուշարձանների ցանկում։


== Պատմություն ==
Միջնադարյան Լոռե բերդաքաղաքի նշանավոր հուշարձաններից է Ուռուտ գետի վրա կառուցված կամուրջը, որը Հայաստանի միջնադարյան կամրջաշինության լավագույն օրինակներից է։ XI—XII-րդ դդ. կառուցված միաթռիչք կամուրջը մինչ օրս կանգուն է։ Կառուցված է գետի ափերի վրա գտնվող, իրարից 9 մետր հեռավորությամբ մեծ ժայռազանգվածների վրա։ Կամրջի թռիչքը կազմում է 8,5 մ, կամարի բացվածքը՝ 3,8 մ, լայնությունը՝ 2,8 մ։ Կամուրջը կառուցված է բազալտե հղկված քարերով։ 1918 թվականի ջրհեղեղի պատճառով վնասվել էր կամրջի աջ կողմի հենասյան մի մասը, որը հետագայում բնակիչները նորոգել էին կոպտատաշ քարերով։ Լոռե բերդաքաղաքի միջնադարյան կամուրջը վերանորոգվել է և ստացել իր նախնական տեսքը։


== Գրականություն ==
Ղարիբյան Ի., Լոռե բերդաքաղաքը և նրա պեղումները, Երևան, 2009։
Շխկյան Գառնիկ, Լոռի. պատմության քարակերտ էջերը, Երևան, 1986։


== Ծանոթագրություններ ==
Շամաց (համայնք)

Անվան այլ կիրառումների համար տե՛ս՝ Շամաց (այլ կիրառումներ)Շամաց համայնք (սերբ.՝ Општина Шамац խորվ.՝ općina Šamac), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևելյան հատվածում։ Վարչական կենտրոնը համարվում է Շամաց քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 19041 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 21 բնակավայրեր, որոնց թվում է Շամաց քաղաքը։


== Ծանոթագրություններ ==
Օրեստ Կիպրենսկի

Օրեստ Ադամովիչ Կիպրենսկի (մարտի 13 (24), 1782, Nezhnovo, Պետերգոֆյան գավառ, Սանկտ Պետերբուրգի նահանգ, Ռուսական կայսրություն - հոկտեմբերի 12 (24), 1836, Հռոմ, Պապական մարզ), ռուս նկարիչ, ռոմանտիզմի ներկայացուցիչ։


== Կենսագրություն ==
1788-1803 թվականներին սովորել է Պետերբուրգի Գեղարվեստի ակադեմիայում։ 1805 թվականին «Դմիտրի Դոնսկոյը Կուլիկովյան դաշտում» նկարի համար արժանացել է ոսկե մեդալի։ Հայտնի է որպես դիմանկարի վարպետ։ Աշխատել է Մոսկվայում, Տվերում, Պետերբուրգում, Իտալիայում։ Կիպրենսկու կերպարներն աչքի են ընկնում շեշտված անհատականությամբ և ռոմանտիկ հուզաշխարհով։ Հանրահայտ են «Ինքնանկար», Անդրեյ Չելիշչևի, Ալեքսանդր Պուշկինի, Եվգրաֆ Դավիդովի, Դ. Խվոստովայի և այլոց դիմանկարները։ Աշխատել է նաև գրաֆիկայի բնագավառում։ Նրա՝ Դմիտրի Ֆիլոսոֆովի դիմանկարը գտնվում է Հայաստանի ազգային պատկերասրահում։


== Պատկերասրահ ==

		
		
		
		
		


== Ծանոթագրություններ ==
Ալբի սյուր Շերան

Ալբի սյուր Շերան (ֆր.՝ Alby-sur-Chéran) , համայնք Ֆրանսիայի հարավարևելյան մասում՝ Օվեռն-Ռոն-Ալպեր երկրամասի Վերին Սավոյ դեպարտամենտում։ Ընկած է Շերան գետի ափերին, Փարիզից մոտավորապես 440, Անսիից 14 կիլոմետր դեպի հարավ-արևելք, Լիոնից՝ 95 կիլոմետր դեպի արևելք։ Զբաղեցնում է 6,56 քառակուսի կիլոմետր տարածք։ Բնակչության թվաքանակը 2011 թվականի տվյալներով եղել է 2.049։


== Ժողովրդագրություն ==


== Պատմություն ==
Մինչև 2015 թվականը համայնքը գտնվել է Ռոն-Ալպեր երկրամասի կազմում։ 2016 թվականի հուլիսի 1ից մտել է Ֆրանսիայում իրականացված վարչական բարեփոխումների արդյունքում ձևավորված Օվեռն-Ռոն-Ալպեր երկրամասի կազմի մեջ։


== Պատկերասրահ ==

		
		
		
		
		
		
		


== Ծանոթագրություններ ==


== Գրականություն ==
Magazine Géo, février 2012, double page.
Henri Baud, Jean-Yves Mariotte, Jean-Bernard Challamel, Alain Guerrier - Histoire des communes savoyardes. Le Genevois et Lac d'Annecy (Tome III); éditeur= Éditions Horvath, Roanne, 1981, pagess 422, passage=215-218, « Le canton d'Alby-sur-Chéran », p. 219-228 « Alby-sur-Chéran », isbn  2-7171-0200-0  Histoire des communes savoyardes 1981.
abbé François Coutin - Histoire d'Alby։ les sept châteaux, la commune, la paroisse ;|éditeur Impr. commerciale, Annecy, 1927, isbn lire en ligne=https://gallica.bnf.fr/ark:/12148/bpt6k6574773w.r


== Արտաքին հղումներ ==
Համայնքի պաշտոնական կայքէջը (ֆրանսերեն)
Կրակո

Կրակո  (իտալերեն՝ Craco), կոմունա Իտալիայում, Բազիլիկատա մարզում՝ Մատերա գավառում։
Բնակչությունը կազմում է 796 մարդ, բնակչության խտությունը կազմում է 10 մարդ/կմ²։ Զբաղեցնում է 76 կմ² տարածք։ Փոստային ինդեքսն է՝ 75010։ Հեռախոսային կոդը՝ 0835։
Լիլիսլիֆ (ֆերմա)

Լիլիսլիֆ (անգլ.՝ Liliesleaf), ֆերմա, Յոհաննեսբուրգի հյուսիսում գտնվող Ռիվոնայի շրջանում։ Հայտնի է նրանով, որ 1960-ական թվականների սկզբին Աֆրիկյան ազգային կոնգրեսի ակտիվիստների կողմից գաղտնի օգտագործվել է և եղել այն վայրը, որտեղ ձերբակալվել են ԱԱԿ-ի ճանաչված առաջնորդները, որն էլ հանգեցրել է Ռիվոնիայի դատավարությանը։ Ներկայումս ֆերման համարվում է մշակութային ժառանգության օբյեկտ և այդտեղ տեղակայված է թանգարան։ 


== Պատմություն ==
1961 թվականին Լիլիսլիֆի ֆերման գնեցին Արթուր Գոլդռեյխը և Հարոլդ Վոլպեն, որն օգտագործվում էր որպես ընդհատակում գտնվող Հարավաֆրիկյան կոմունիստական կուսակցության շտաբ-բնակարան և քաղաքական հայացքների համար հետապնդվող անձանց գաղտնի բնակարան։ Գնումը կատարվել էր կոմկուսի համար Գոլդռեյխի կողմից հայթայթված միջոցների հաշվին։ Արթուր Գոլդռեյխը արիստոկրատ երիտասարդ էր և թրև էր գալիս պոլո ակումբներում, բայց դա քողարկման միջոց էր, որը հնարավորություն էր տալիս Գոլդռեյխին շրջագայել ողջ աշխարհում և միջոցներ հավաքագրել ԱԱԿ-ի և ՀԱԿԿ-ի համար։
Նելսոն Մանդելան 1961 թվականին գալիս է Լիլիսլիֆ ֆերմա և բնակվում այնտեղ Դավիդ Մոտսաման անունով, որպես սեփականատիրոջ կողմից վարձված այգեպան։ Ֆերմայում նրա տրամադրության տակ կար երկու սենյակ, ննջարան և աշխատասենյակ։ «Rivonia Caravan Park»-ի սեփականատիրոջ երիտասարդ որդին, Ջորջ Մելիսը հետևում էր դեպի ֆերմա տանող Ուինստոն  պողոտայով ավտոմեքենայով երթևեկող տարբեր ռասայի մարդկանց խոսակցություններին։ Նա իր ընտանիքին պատմում է այդ մասին և իրազեկիչի միջոցով այդ տեղեկատվությունը հասնում է ոստիկանությանը։ Ակտիվիստներն արդեն որոշել էին տեղափոխվել մեկ այլ ավելի ապահով վայր և այդ օրը պետք է լիներ նրանց վերջին օրը ֆերմայում։ Նելսոն Մանդելան այդ ժամանակ աննշան իրավախախտման համար գտնվում էր բանտում։
1963 թվականի  հուլիսի 11-ին ոստիկանները թաքնվելով աղբահավաք մեքենայի թափքում և դարպասից ներս մտնելուց հետո իջնում են ֆերմայի տարածք։ Առաջին հերթին նրանք շտապեցին դեպի տորֆե տանիքով տնակը, որտեղ այդ պահին ժողով էր անցկացվում։ Հատուկ գործողության արդյունքում սաբոտաժի մեղադրանքով ձերբակալվեցին ընդհատակյա կազմակերպության 19 անդամներ։ Խուզարկության ընթացքում ոստիկանները հայտնաբերում են Մանդելային «անվանարկող» փաստաթղթեր և օրագրեր, որի արդյունքում էլ նրան նոր մեղադրանք է առաջադրվում։
1963 թվականի հոկտեմբերից մինչև 1964 թվականի հունիսը կայացած դատավարությունն ավարտվում է ութ մեղադրյալների, այդ թվում Մանդելայի ցմահ ազատազրկմամբ։


== Ֆերման այսօր ==
Լիլիսլիֆ  ֆերման ներկայումս համարվում է մշակութային ժառանգության օբյեկտ և հասանելի է այցելուների համար, որպես թանգարան։ Շենքը վերականգնվել է իր նախնական տեսքով, իսկ ցուցանմուշները, աուդիո և վիդեո տեղեկատվությունը հնարավորություն է տալիս վերստեղծելու ոստիկանական արշավի դրամատիկ իրադարձությունները։


== Ծանոթագրություններ ==


== Արտաքին հղումներ ==
Liliesleaf Farm Trust
SA history re trial